SOMO MAR 2
Be Ing’eyo Nyasaye?
1. Ang’o momiyo onego walam Nyasaye?
Nyasaye maradier en Jachwech gik moko duto. Ne oonge chakruok kendo ok nobed gi giko. (Zaburi 90:2) En e Soko mar wach maber mayudore ei Muma. (1 Timotheo 1:
2. Nyasaye chalo nade?
Onge dhano moseneno Nyasaye nikech en Roho, tiende ni en e kit ngima mamalo moloyo chwech modak e pinyka. (Johana 1:18; 4:24) Kata kamano, wanyalo ng’eyo kido mag Nyasaye kokalo kuom gigo mosechweyo. Kuom ranyisi, kit olembe koda maua mopogore opogore nyisowa hera koda rieko ma en-go. Duong’ mar kor lwasi nyisowa teko ma en-go.
Wanyalo puonjore gik mang’eny moloyo e wi kido mag Nyasaye kuom somo Muma. Kuom ranyisi, Muma nyisowa gik ma Nyasaye ohero koda gik maok ohero, kaka otimo ne ji, koda kaka otimo e chal mopogore opogore.—Som Zaburi 103:7-10.
3. Be Nyasaye nigi nyinge?
Yesu nowacho niya: ‘Wuonwa manie polo, nyingi mondo obed maler.’ (Mathayo 6:9) Kata obedo ni Nyasaye nigi nyinge mang’eny mag telo, en mana gi nying achiel. Dhok duto luongo nyingno e yore mopogore opogore. E dho Ingresa iluongo nyingno ni “Jehovah.” Kata kamano, jomoko to luongo nyingno ni “Yahweh.”—Som Zaburi 83:18.
Nying Nyasaye osegol e loko mang’eny mag Muma kendo kar nyingno oket nyinge mag telo kaka Ruoth kata Nyasaye. Kata kamano, kane indiko Muma, ne oti gi nying Nyasaye nyadi 7,000. Yesu ne olando nyingno kane opuonjo ji e wi Nyasaye.—Som Johana 17:26.
4. Be Jehova dewowa?
Be en adier ni nikech richo osenya ahinya mano nyiso ni Nyasaye ok dewwa? Jomoko wacho ni Nyasaye sandowa mondo otemwa, to mano ok en adier.—Som Jakobo 1:13.
Nyasaye osemiyo dhano nyadhi mar timo yiero en owuon. Donge wamor ni omiwa thuolo mar yiero tiyo ne Nyasaye? (Joshua 24:15) Kata kamano, ji mang’eny yiero mar timo gik maricho ne jowetegi, to nikech mano chandruok nya ahinya. Jehova winjo lit koneno gik maok karego.—Som Chakruok 6:5, 6.
Jehova en Nyasaye ma dewowa. Odwaro ni wayud mor e ngima. Matin nono obiro tieko chuth chandruok kaachiel gi jogo makelo chandruok. Gie sani nitie gimomiyo oweyo chandruok mondo obedie kuom kinde. Wabiro puonjore mano e Somo mar 8.—Som 2 Petro 2:9; 3:7, 13.
5. Wanyalo timo ang’o mondo wasud machiegni gi Nyasaye?
Jehova gwelowa wasud machiegni kode kokalo kuom lemo. Oherowa ng’ato achiel achiel. (Zaburi 65:2; 145:18) Oikore weyonwa richo. Omor gi kinda mwaketo mondo watine, kata obedo ni kinde moko warem. Omiyo kata obedo ni wan joma orem, wanyalo bedo gi winjruok machiegni kode gadier.—Som Zaburi 103:12-14; Jakobo 4:8.
Nikech Jehova osemiyowa ngima, onego wahere moloyo kaka wahero ng’ato ang’ata. (Mariko 12:30) Kaka idhi nyime nyiso ni ihero Nyasaye kuom puonjori weche momedore e wiye kendo timo kaka odwaro, ibiro siko ka isudo machiegni kode.
Puonjri Weche Momedore
WACH MABER MOWUOK KUOM NYASAYE!
Be Nyasaye Nigi Nyinge?
Nyasaye nigi nying mang’eny mag telo, kaka Ng’ama Nyalo Duto, Jachuech, kod Ruoth. Kata kamano, en gi nying masie. Nyingno yudore nyadi 7,000 e Muma.
luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn